**CJELOVITA KURIKULARNA REFORMA**

U OŠ "Đuro Ester" 10. lipnja 2015. održali smo još jedno *ŽUPANIJSKO STRUČNO VIJEĆE UČITELJA I NASTAVNIKA GEOGRAFIJE OSNOVNIH I SREDNJIH ŠKOLA.*

Ovaj je put tema bila posebno aktualna: CJELOVITA KURIKULARNA REFORMA. Nakon prezentacije i objašnjenja pojedinih dionica prezentacije uz pitanja, sugestije i komentare, slijedile su dvije radionice.


Radom u skupini, iz dijela teksta *Strategije odgoja i obrazovanja* individualnim čitanjem izdvojili smo ***3 ključna* pojma** nakon čega su svi članovi skupine analizirali sve pojmove i među njima izdvojili 10 te ih unijeli u tablicu. Nakon toga su članovi drugih skupina označili na tablici one pojmove koje su i oni izdvojili i tako redom. Kad je krug zatvoren, svaka skupina je izdvojila dva najučestalija ključna pojma u svojoj tablici. Predstavnik svake grupe je upisao uz objašnjenje dva najučestalija pojma na plakat *KLJUČNI POJMOVI*, ne ponavljajući one koji su već napisani.



Na taj način izdvojeno je 10 ključnih pojmova našeg Vijeća. To su: CJELOŽIVOTNO UČENJE, E-UČENJE, FLEKSIBILNOST , AUTONOMIJA, IZBORNOST, PREPOZNAVANJE TALENATA, OBRAZOVANJE ZA TRŽIŠTE RADA, ODGOVORNOST, KOMPETENCIJE I MOTIVACIJA.

Završetkom ove radionice slijedila je druga radionica s ciljem prepoznavanja *DOBROBITI* cjelovite kurikularne reforme za učenike i učitelje. Podijeljeni u skupine, stvarali smo umne mape upisujući na plakat primjere dobrobiti. Nakon izrađene umne mape *tehnikom galerije* formirali smo nove grupe s najmanje jednim članom iz svake od grupa. Umne mape smo postavili na vidno mjesto međusobno dovoljno razmaknute. Nove grupe su se pred jednom umnom mapom zadržavale do 5 minuta, a pri tome član grupe koji je sudjelovao u izradi te mape predstavio je njezin sadržaj. Nakon isteka vremena grupe su se pomicale dok sve nisu ostalima predstavile svoje zaključke.

Kao dobrobit za učenike istaknuli smo pojmove: IZBORNOST PREDMETA, KOMUNIKACIJA I ODGOJ, ODGOVORNOST, KREATIVNOST, RAZVOJ PRAKTIČNIH VJEŠTINA, MOBILNOST I RAZMJENA UČENIKA.



Učiteljima bi reforma trebala donijeti: AUTONOMIJU, UGLED, MOBILNOST, MOTIVACIJU, MANJE ADMINISTRACIJE, OPTIMIZAM, A SVE ZAJEDNO DATI BOLJE REZULTATE I ZADOVOLJSTVO U RADU kako učiteljima tako i učenicima.

Dubravka Vajdić Kolarić, voditeljica ŽSV-a